[{"text_idx": "#000000", "text": "Komitatanoj B elektitaj, kio pri la estraro?"}, {"text_idx": "#000001", "text": "La individuaj membroj de UEA elektis kvin komitatanojn B, kiuj reprezentos ilin en la komitato g\u0302is 2022. La kandidatoj por la nova estraro ricevis tre malbonajn rezultojn. Inter la tri neelektitoj estas du kandidatoj por la estraraneco, dume elektig\u0302is nur unu estrara kandidato \u2013 kaj ec\u0302 tiu kun la plej malmultaj voc\u0302oj."}, {"text_idx": "#000002", "text": "La rezulto de la balotado."}, {"text_idx": "#000003", "text": "La individuaj membroj de UEA elektis kvin komitatanojn B, kiuj reprezentos ilin en la komitato g\u0302is 2022. La kandidatoj por la nova estraro ricevis tre malbonajn rezultojn. Inter la tri neelektitoj estas du kandidatoj por la estraraneco, dume elektig\u0302is nur unu kandidato \u2013 kaj ec\u0302 tiu kun plej malmultaj voc\u0302oj."}, {"text_idx": "#000005", "text": "El la rajtigitaj 3.849 individuaj membroj sin esprimis 1.497 (39%), do pli multe ol en la antau\u0306a voc\u0302dono, kiu okazis antau\u0306 ses jaroj (27%). C\u0302i-jare por la unua fojo la elekto de la komitatanoj B okazis grandparte rete. La CO dissendis nur proksimume 800 paperajn balotilojn \u2013 tiujn ricevis la membroj sen funkcianta retadreso."}, {"text_idx": "#000006", "text": "Plej multajn voc\u0302ojn ricevis Emi\u0301lio Cid (1.055), la nuna estrarano pri informado. Sekvas lin Osmo Buller (966), Lee Jungkee (868), Michael Boris Mandirola (856) kaj Aleks Kadar (773). C\u0302i-lasta estas la sola el la kandidatoj por la nova estraro, kiu estis elektita por komitataneco B. Inter la tri neelektitoj estas du aliaj kandidatoj: Duncan Charters (764), kiu kandidatis por la prezidanteco, kaj So Jinsu (706). La plej malbonan rezulton ricevis Didier Janot (357)."}, {"text_idx": "#000007", "text": "La neelektig\u0302o de Charters \u2013 ec\u0302 se per deko da voc\u0302oj \u2013 estas por li granda problemo. Pasintsemajne la elekta komisiono proponis lin por la prezidanteco kaj lige kun tio por la komitataneco C en la kazo, ke li ne sukcesus en la elektado de la komitatanoj B. Nun lia sorto dependas de tio, c\u0302u lia nuna nesukceso estas por la komitato tiel peza fakto, ke lia elekto kiel komitatano C \u2013 kaj tiom pli kiel prezidanto \u2013 signifus malrespekton de la opinio de la individuaj membroj."}, {"text_idx": "#000008", "text": "Simila situacio okazis jam en 2004, kiam la elekta komisiono proponis reelekton de Ivo Osibov kiel g\u0302enerala sekretario. Li ne sukcesis en la elektoj de komitatanoj B kaj rifuzis esti kandidato por komitataneco C, kaj sekve retiris sin ankau\u0306 kiel kandidaton por la estraro."}, {"text_idx": "#000012", "text": "Kvin oficistoj de UEA trafitaj de la reduktoj"}, {"text_idx": "#000013", "text": "Chi tiu rezulto povus speguli malkontentecon gheneralan pri UEA kaj malemon elekti maljunulojn. Estus interese ekkoni la averaghan aghon de la vochdonintaro. La kontentiga aspekto povus esti ke la Asocio estonte havos pli junajn estrojn kun pli radikalaj solvoj de la nunaj krizoj."}, {"text_idx": "#000014", "text": "Eble laux jaroj la kandidatoj aspektas junaj, sed mense mi ne vidas diferencon."}, {"text_idx": "#000015", "text": "C\u0302u ni eble povus c\u0302esi vidi c\u0302i tiun tutan ludon tra la prismo de \"batalo inter junuloj kaj maljunuloj\"? Mi konas viglajn, ideoplenajn \"maljunulojn\" kaj sensukajn, s\u0302tipkapajn \"junulojn\" \u2013 kaj inverse. Do konstante pori au\u0306 kontrau\u0306i unujn au\u0306 aliajn nur pro ag\u0302o estas absurde. Cetere, g\u0302is kioma ag\u0302o oni junas kaj ekde kioma ag\u0302o oni maljunas?"}, {"text_idx": "#000017", "text": "\"Juna\"? La ag\u0302o por esti automate membro de TEJO kreskis kaj kreskis, lau\u0306 la bezonoj de TEJO. Ag\u0302o estas io relativa kiam temas pri propraj bezonoj. C\u0302u Diccon konsideras sin \"juna\", almenau\u0306 kompare kun Duncan?"}, {"text_idx": "#000018", "text": "Ag\u0302o estas io relativa. Rigardu la s\u0302ang\u0302on, lau\u0306 la tempo, de la supera ag\u0302limo por au\u0306tomate farig\u0302i membro de TEJO. G\u0302i altig\u0302is tra la jaroj lau\u0306 la bezonoj de TEJO. C\u0302u ni antau\u0306vidu ke iam en la estonteco, la pensiig\u0302ag\u0302o estos la limag\u0302o por estis membro de TEJO?"}, {"text_idx": "#000021", "text": "Mi ne kredas, ke ag\u0302o de kandidatoj havis grandan signifon. Rimarku, ke la plej juna kandidato estas sur (nur) kvara loko. Kaj mi konsentas kun Claude, ke la rezulto (tamen!) ne montras malfidon al la Estraro.\nKredeble oni povus kontroli la averag\u0302an ag\u0302on de voc\u0302donitnoj."}, {"text_idx": "#000022", "text": "La membroj facilanime plendas sed ne engag\u0302ig\u0302as. Do Cid prezidento (kiu faris nenion krom faraonan nefunkcieblan retejon) kaj Buller vicprezidento (kiu regis la asocion dum jaregoj sed ne kapablis modernigi la asocion nek adapti g\u0302iajn financojn) kaj ek al la lasta rondiro! Rekte en la fosaj\u0302on!"}, {"text_idx": "#000023", "text": "Eble pluraj voc\u0302donintoj konsideris grava la disig\u0302on de povoj inter estraro kaj komitato, kaj tial malemis voc\u0302doni por estraranoj en la elektoj por la komitato. Do la malaltaj nombroj por estraranoj ne nepre signifas, ke multaj membroj konsideras tiujn homojn nekapablaj por siaj estraraj postenoj, sed nur ke multaj membroj preferas la ne-estraranajn kandidatojn por la komitato."}, {"text_idx": "#000031", "text": "Alig\u0302i al 400 aliaj abonantoj"}]